আচমকাই টুইটারের নজরে এসেছিল ছবিগুলো। সুচিত্রা কার্তিক কুমারের টুইটার অ্যাকাউন্টে আপলোড হওয়া ছবিগুলোতে আবার ক্যাপশনও লেখা ছিল। সুচিত্রা রীতিমতো উদ্দেশ্যপ্রণোদিতভাবেই ছবিগুলোতে ইংরাজিতে যা লিখেছিলেন, তার বাংলা তর্জমা করলে এমনটাই দাঁড়ায় যে, ‘তোমরা আমরা পিছনে লাগতে গিয়েছিলে না, দেখ্ ধনুশের ভক্তের দল তোদের গুরুর লিলা। এগুলো দেখে কী বলবে তোমরা।’

ধনুশ এবং তৃষা কৃষ্ণননের ছবি, সুচিত্রার টুইটার অ্যাকাউন্ট থেকে 
আরও পড়ুন... 
লুকিয়ে রুক্মিণীর ভিডিও তুলেছেন রাজ? কী বললেন দেব? দেখুন ভিডিও 
ইনিই এখন বাংলার তরুণদের নতুন হার্টথ্রব। কিন্তু এঁর মনের মানুষটি কে?
ধনুশ সিনেমা ইন্ডাস্ট্রিতে খুবই পরিচিত নাম। দক্ষিণী সিনেমার সুপারস্টার ধনুশ আবার রজনীকান্তের মেয়ে ঐশ্বর্যাকে বিয়ে করেছেন। বছর কয়েক আগে ‘কোলাবরি কোলাবরি’ নামে একটি বাথরুম সং করে সারা দেশে বিপুল জনপ্রিয়তাও পান। সেই ধনুশ এবং তৃষা কৃষ্ণনন নামে এক নায়িকার অন্তরঙ্গ সেলফি মোমেন্ট টুইটার অ্যাকাউন্টে পোস্ট করে দেন সুচিত্রা।   

অনিরুদ্ধ এবং আন্দ্রেয়ার ছবি, সুচিত্রার টুইটার অ্যাকাউন্ট থেকে
ধনুশের অন্তরঙ্গ বন্ধু বলেই পরিচিত মিউজিক কম্পোজার অনুরুদ্ধ। তাঁকেও ছাড়েননি সুচিত্রা। অনিরুদ্ধকে বুকে জড়িয়ে ধরে আছেন নায়িকা আন্দ্রেয়া, সেই ছবিও পোস্ট করেছেন তিনি। 

দিব্যদর্শিনীর ছবি, সুচিত্রার টুইটার অ্যাকাউন্ট থেকে
তামিল টেলিভিশনের নামী তারকা অ্যাঙ্কর দিব্যাদর্শিনী এবং তাঁর পুরুষ বন্ধুর অন্তরঙ্গ ছবিকেও টেনে এনেছেন সুচিত্রা। 

একদম ডানদিকে গোলাপি বিকিনিতে হংসিকা , সুচিত্রার টুইটার অ্যাকাউন্ট থেকে
হিন্দি এবং দক্ষিণী চলচ্চিত্রের নামী নায়িকা হংসিকা মোথওয়ানিরও খোলামেলা ছবি সুচিত্রার টুইটার অ্যাকাউন্টে আপলোড করা হয়েছে। 

সুচিত্রার টুইটার অ্যাকাউন্ট থেকে
ছবিগুলি ভাইরাল হয়ে যেতেই শুক্রবার রাতের মধ্যে সেগুলি ডিলিট করে দেন সুচিত্রা এবং টুইটার অ্যাকাউন্টটি ব্যক্তিগত করে দেন তিনি। 
দক্ষিণী সিনেমা ইন্ডাস্ট্রি সূত্রে খবর, বেশ কিছু দিন ধরেই নিজের পেশাগত জীবন নিয়ে অখুশি সুচিত্রা কার্তিক কুমার। প্লেব্যাক সিংগিং-এর পাশাপাশি জনপ্রিয় টিভি হোস্ট হিসাবে নাম আছে তাঁর। বহুমুখী প্রতিভার জন্য তিনি চলচ্চিত্র জগতে সকলেরই সমীহ আদায় করে নিয়েছেন। জানা গিয়েছে কিছুদিন আগে ধনুশের কিছু ফ্যানের হাতে হেনস্থা হতে হয় সুচিত্রাকে। এরপরই তিনি টুইটারে, ধনুশের ভক্তদের শাসানি দিয়েছিলেন যে তাঁদের গুরুর সমস্ত ‘লিলা’ তিনি ফাঁস করে দেবেন। এবং তারপরই বিতর্কিত ছবিগুলি আপলোড হয়। 
সুচিত্রার দাবি, তাঁর অ্যাকাউন্ট হ্যাক করা হয়েছে। তিনি এমন কিছু করেননি। আপাতত নতুন দু’টি টুইটার অ্যাকাউন্ট খুলেছেন সুচিত্রা। পুরনো অ্যাকাউন্টটি ‘পার্সোনাল’ করে দেওয়া হয়েছে। যদিও, এই বিষয়ে ধনুশ বা অন্য তারকাদের প্রতিক্রিয়া পাওয়া যায়নি।